**projektas**

**reg. Nr. T-269**

**2.2. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl PASVALIO RAJONO SAVIVALDYBĖS dalies teritorijos (Pušaloto MIESTELIO, pušaloto VIENSĖDŽIO, orelių, papiškių, dičiūnų, lavėnų, smilgelių, mikoliškio, palėvenių, sereikonių, molynės, toliūnų, stumbriškio, vytėnų kaimų pagal parengtą schemą) atsinaujinančių išteklių energetikos – VĖJO ENERGETIKOS INŽINERINĖS INFRASTRUKTŪROS PLĖTROS SPECIALIOJO PLANO RENGIMO** |

|  |  |  |
| --- | --- | --- |
| 2021 m. gruodžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu ir 4 dalimi, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, 30 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ (su visais aktualiais pakeitimais), Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ (Lietuvos Respublikos energetikos ministro ir Lietuvos Respublikos aplinkos ministro 2014 m. liepos 11 d. įsakymo Nr. 1-187/D1-599 redakcija) (su visais aktualiais pakeitimais), 10.2, 11 ir 16.2 punktais, atsižvelgdama į uždarosios akcinės bendrovės „Inovatyvi energija“ 2021 m. gruodžio 6 d. raštą Nr. IE 21.12.06/01 „Prašymas dėl specialiojo teritorijų planavimo proceso inicijavimo“, Pasvalio rajono savivaldybės taryba n u s p r e n d ž i a:

1. Pritarti Pasvalio rajono savivaldybės dalies teritorijos (Pušaloto miestelio, Pušaloto viensėdžio, Orelių, Papiškių, Dičiūnų, Lavėnų, Smilgelių, Mikoliškio, Palėvenių, Sereikonių, Molynės, Toliūnų, Stumbriškio, Vytėnų kaimų pagal parengtą schemą) atsinaujinančių išteklių energetikos – vėjo energetikos inžinerinės infrastruktūros plėtros specialiojo plano rengimui planavimo iniciatoriaus uždarosios akcinės bendrovės „Inovatyvi energija“ lėšomis.

2. Įpareigoti Pasvalio rajono savivaldybės administracijos direktorių organizuoti specialiojo teritorijų planavimo dokumento rengimo procedūras.

3. Nustatyti, kad šis sprendimas skelbiamas Teisės aktų registre, Pasvalio rajono savivaldybės interneto tinklalapyje www.pasvalys.lt, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyriaus teritorijų planavimo specialistas

Kęstutis Klivečka,

tel. 8 686 71 417, el. p. k.klivecka@pasvalys.lt

2021-12-08

Suderinta DVS Nr. RTS-283

Pasvalio rajono savivaldybės tarybai

**AIŠKINAMASIS RAŠTAS**

**dėl PASVALIO RAJONO SAVIVALDYBĖS dalies teritorijos (Pušaloto MIESTELIO, pušaloto VIENSĖDŽIO, orelių, papiškių, dičiūnų, lavėnų, smilgelių, mikoliškio, palėvenių, sereikonių, molynės, toliūnų, stumbriškio, vytėnų kaimų pagal parengtą schemą) atsinaujinančių išteklių energetikos – VĖJO ENERGETIKOS INŽINERINĖS INFRASTRUKTŪROS PLĖTROS SPECIALIOJO PLANO RENGIMO**

Pasvalys

2021 m. gruodžio 8 d.

1. **Sprendimo projekto rengimo pagrindas**.

2021 m. gruodžio 6 d. UAB „Inovatyvi energija“ prašymas Nr. IE 21.12.06/01.

1. **Sprendimo projekto tikslai ir uždaviniai**.

Nustatyti Teritorijos tvarkymo ir naudojimo reglamentus, būtinus siekiant plėtoti atsinaujinančių išteklių energetikos (vėjo energetikos) infrastruktūrai vystyti, numatyti teritoriją (teritorijas), kuriose atsinaujinančių išteklių infrastruktūra, skirta vėjo energetikai plėtoti, būtų vystoma, nustatyti saugias ir palankias aplinkai tokios infrastruktūros naudojimo sąlygas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Specialiojo plano rengimo metu bus išanalizuotos visos teritorijos, kuriose galėtų būti numatyta vėjo elektrinių parko bei inžinerinių komunikacijų statyba užtikrinant saugų ir patikimą gaunamos elektros tiekimą mažiausiomis sąnaudomis bei neviršijant leidžiamo neigiamo poveikio aplinkai ir gyventojams.

**4.** **Skaičiavimai, išlaidų sąmatos, finansavimo šaltiniai.**

Iniciatorius įsipareigoja savo lėšomis parengti specialųjį planą.

**5. Numatomo teisinio reguliavimo poveikio vertinimo rezultata, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Teisės aktų nustatyta tvarka Savivaldybės tarybai priėmus sprendimą rengti specialųjį planą, Administracijos direktoriaus įsakymu bus tvirtinama specialiojo plano rengimo ir planavimo darbų programa. Pasirašoma iniciavimo sutartis su UAB „Inovatyvi energija“.

**7. Sprendimo projekto antikorupcinis vertinimas.** Nevertinamas

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Iniciatoriai UAB „Inovatyvi energija“, atsakingas asmuo už sprendimo vykdymo kontrolę – Vietinio ūkio ir plėtros skyriaus teritorijų planavimo specialistas Kęstutis Klivečka.

Vietinio ūkio ir plėtros skyriaus

teritorijų planavimo specialistas Kęstutis Klivečka